บางคนจะเรียก โชยุคัตซึ ว่าหมูโสร่ง แต่ไม่ใช่หมูโสร่งแบบไทยหรอกนะคะ ต้นตำหรับจากนาโกย่า ซึ่งพอเขามาเปิดในไทย ราคามันก็สูงพอๆกับที่ญี่ปุ่นเลยละค่ะ จะว่าแพงก็แพง แต่มันก็คุ้มกับคุณภาพอาหารอยู่นะคะ 

- Set Miso Hirekatsu don 
ตัวหมูทอดสันในมาแบบเนื้อนุ่มคุณภาพดีไม่มีมัน ราดซอสมิโซะ หอมดีค่ะ 
( ข้าว กะหล่ำปลี ซุป ผักดอง เติมได้ฟรีเมื่อสั่งอาหารเป็นเซ็ท) ซุปอร่อยมากค่ะ เป็นซุปผักมีหมูสไลด์มาด้วย เต็มอิ่มค่ะ

- Teppan Miso katsu หมูสันในทอดวางบนกระหล่ำปลีฝอยเสิร์ฟมาในกระทะร้อน ก่อนทานพนักงานจะราดซอสมิโซะให้ก่อน ซึ่งควันมันฟุ้งมาก และจะเข้าใจว่าทำไมต้องมีผ้ากันเปื้อนให้ใส่ เพราะซอสมันอาจจะกระเด็นได้ค่ะ
ตัวซอสโซยุพอราดไปในกระทะร้อนๆ จะมีบางส่วนไหม้ อาจจะติดรสขมบ้างนะคะบางคนจะไม่ชอบ แต่ตัวหมูทอดคุณภาพดี นุ่มไม่มันค่ะ
ข้าว ซุป พนักงานจะมาถาม เติมได้ตลอดพนักงานบริการดีมากค่ะที่นี่

โดยรวมก็อร่อยมีเอกลักษณ์ค่ะ ราคาสูงแต่ทานละเต็มอิ่มนะคะ